
Д О К Л А Д Н А     З А П И С К А

ОТ  ДИМИТЪР НИКОЛОВ НИКОЛОВ -
КМЕТ НА ОБЩИНА БУРГАС

ОТНОСНО: Предоставяне на общинска земя на основание §27, ал.2, от Преходните и заключителни разпоредби към Закона за изменение и допълнение на Закона за собствеността и ползването на земеделските земи, с оглед постановяване решение на Общинската служба „Земеделие“- Бургас, за обезщетяване на „Чара недвижими имоти“ ЕООД в землището на с. Братово, община Бургас.


УВАЖАЕМИ ОБЩИНСКИ СЪВЕТНИЦИ,

В Община Бургас е постъпило мотивирано предложение с вх. № 58-00-134/ 12.06.2024 г. от началника на Общинска служба по земеделие – Бургас, по чл.45ж, ал.1 от ППЗСПЗЗ,  до Общински съвет – Бургас, чрез Кмета на общината с искане за предоставяне на земеделска земя, собственост на Община Бургас, с оглед постановяване решение за обезщетяване на „Чара недвижими имоти“ ЕООД.
Към преписката е приложена Заповед № КД-14-107/25.08.2020 г, за изменение на КККР на землище с. Братово, община Бургас, издадена от Изпълнителния Директор на АГКК, видно от която „Чара недвижими имоти“ ЕООД е собственик на земеделски земи, засегнати от измененията на КК на землището, във връзка с отразяване на явна фактическа грешка в КК на землището- нанасяне на пътища от републиканската пътна мрежа, собственост на Държавата чрез Министерство на транспорта. 
	В изпълнение на изискването на чл.10б, ал.2 от ЗСПЗЗ, със свое писмо вх. № 24-00-1855/25.07.2024 г. в община Бургас, началника на ОС „Земеделие“ – Бургас, е удостоверил, че в землището на с. Братово няма земи от Държавния поземлен фонд (ДПФ).
	Съгласно тази разпоредба, обезщетяването се извършва със земи от общинския поземлен фонд- когато земите, върху които собствеността не може да се възстанови са застроени с обекти, които са общинска собственост и със земи от държавния поземлен фонд - в останалите случаи. Единствено, когато в землището няма земи от държавния поземлен фонд, собствениците се обезщетяват със земи от общинския поземлен фонд, съгласно чл.10б, ал.6 от ЗСПЗЗ.
С Решение № 6235/23.10.2023 г., издадено по чл.19, ал.4, т.1 от ЗСПЗЗ и чл.19, ал.8 от ППЗСПЗЗ, за определяне право на обезщетение на собствениците по реда на чл. 10б, ал.1 от ЗСПЗЗ във връзка с процедираното изменение на КК, Общинска служба по земеделие- Бургас е определила на „Чара недвижими имоти“ ЕООД право на обезщетение за засегнатите от изменението  2,037 дка земя, трета категория, в землището на с. Братово да бъде изпълнено със земеделска земя или поименни компенсационни бонове.
Въз основа на постъпило писмено искане от собственика обезщетяването да бъде изпълнено със земя, Общинска служба по земеделие е постановила Решение № 6235З от 29.01.2024 г., с което определя на правоимащото лице обезщетение със земя на стойност 6866 лева, определена съгласно Протокол за формиране на средни цени лв./дка по категории за землище с. Братово, изготвен от Поземлена комисия- Бургас, видно от който средната цена за 3 категория земя, е 1225 лв./дка.
Съгласно § 27, ал. 2 от ПЗР на ЗИДЗСПЗЗ (ДВ, бр. 61/2016 г., в сила от 05.08.2016 г.), общинските съвети предоставят земи от общинския поземлен фонд, вкл. пасища и мери по чл.19, при наличие на едно от следните условия: 1. установяване на границите на земеделските имоти, за които е издадено решение на общинската служба по земеделие за признаване на правото на възстановяване на собствеността в съществуващи или възстановими стари реални граници; 2. изпълнение на съдебни решения за признато право на собственост; 3. обезщетяване на собствениците, чиято собственост не може да бъде възстановена.
Предвид гореизложеното, съобразявайки се с действащото законодателство и вземайки предвид наличните земи от остатъчния общински фонд в землището на      с. Братово, обезщетението може да бъде извършено с част от ПИ с идентификатор 06152.5.104, съответстващ на имот № 000069 по недействаща КВС на землището. 
	Същият е в категорията остатъчен общински фонд предаден на общината с Протоколно решение № 3/17.10.2008 г. за землище с. Братово, одобрено със Заповед № РД-11-103/05.11.2008 г. на Директора на ОД ”Земеделие” – Бургас.
	За имота е съставен Акт № 4572/28.03.2007 г. за ПОС.
Изготвен е служебен проект за изменение на КККР на с. Братово, община Бургас, като от ПИ с идентификатор 06152.5.104, целият с площ 20,138 дка и с начин на трайно ползване: Пасище, IV категория е обособен самостоятелен ПИ с идентификатор 06152.5.115, с площ 7,160 дка, съобразно средната цена в размер на 959 лв/дка. и отговарящ на общата стойност на определеното обезщетение на „Чара недвижими имоти“ ЕООД, в размер на 6 866 лв.
Предвид изложеното и на основание правомощията ми по чл.73, ал.1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, §27, ал. 2, от Преходните и заключителни разпоредби към Закона за изменение и допълнение на Закона за собствеността и ползването на земеделските земи, чл. 45ж, ал. 2 от ППЗСПЗЗ, да приеме следното

Р  Е  Ш  Е  Н  И  Е :

Дава съгласие ПИ с идентификатор 06152.5.115 по КККР на с. Братово, община Бургас, местност „Крушака“, с площ 7,160 дка и с начин на трайно ползване: Пасище, IV категория, при съседи: 06152.5.102, 06152.8.94, 06152.5.98 и 06152.5.116, образуван от ПИ с идентификатор 06152.5.104, целият с площ 20,138 дка, да бъде предоставен на Общинска служба „Земеделие“-Бургас, за постановяване на решение за обезщетяване със земеделска земя, в полза на „Чара недвижими имоти“ ЕООД.
Приложения: 1.Искане с вх. 54-00-134/12.06.2024 г. от ОСЗ- Бургас; 
		    2. Заповед № КД-14-107/25.08.2020 г. на АГКК;
		    3. Решение № 6235/23.10.2023 г. на ОСЗ – Бургас;
		    4. Решение № 6235З/29.01.2024 г. на ОСЗ – Бургас;          
                          5. Писмо вх. № 24-00-1855/25.07.2024 г. от ОСЗ – Бургас;
    6. Скица № 15-1194291/22.11.2024 г. на АГКК; 
		    7. Акт № 4572/28.03.2007 г. за ПОС; 
                          8. Протокол за формиране на средни цени лв./дка по категории в землище с. Братово;         
   
 

ДИМИТЪР НИКОЛОВ
Кмет на Община Бургас

